আমি নিজে জন্মের পর থেকেই লিবিয়াতে আছি। কয়েকটি পয়েন্ট সম্পর্কে আমার ধারণা আছে, কিন্তু অধিকাংশ পয়েন্ট লিবিয়ানদের সুযোগ-সুবিধা সংক্রান্ত হওয়ায় সেগুলো সম্পর্কে আমার পরিষ্কার ধারণা ছিল না। তাই শেষ পর্যন্ত আমি সরাসরি কয়েকজনের সাথে কথা বলেছি। এরমধ্যে সবচেয়ে বেশি নির্ভরযোগ্য যাকে মনে হয়েছে, সে হচ্ছে বাংলাদেশ এম্বাসীর পার্টটাইম লিবিয়ান ড্রাইভার, হোসেন। সে মূলত গাদ্দাফীর সাপোর্টার, কিন্তু শিক্ষিত (প্রাইমারী স্কুলের গণিতের সিনিয়র শিক্ষক) এবং সচেতন হওয়ায় আবেগতাড়িত না হয়ে আমার সবগুলো প্রশ্নের যথাযথ উত্তর দিয়েছে।